बाद में पता चला कि ये सज्जन भी ऐसे हैं कि लोगबाग इन्हें भी शाम को 'टच' नहीं करते। ऐसे लोगों की संख्या बढ़ती जा रही है जो शाम होते ही आबकारी विभाग की आय में वृद्धि -करने पर तुल जाते हैं। इसमें कुछ तो मौज-मस्ती वाले होते हैं, तो कुछ मजदूर भाई होते हैं जो सोचते हैं कि दारू पी लो, थकान उतर जाती है। पता नहीं किस चालाक शराब ठेकेदार ने उनके दिमाग में यह फिट कर दिया है. जबकि थकान तो घर पहुँच कर परिवार के बीच जाने से वैसे ही उतर जाती है। जि़दगी की आपाधापी पतझर है तो घर एक मधुमास है। और ये दारू क्या है? दुष्यंत ने खूब अच्छे से समझाया है-